
Ajánlás

Sági gyuri Pro Scientia pályázatához

Sági Gyuri a 2012. november 30-án rendezett Környezettudományi Kari TDK-n a Szulfametoxazol bontása ionizáló sugárzással című pályamunkáját mutatta be, mellyel jogot szerzett a XXXI. Országos Tudományos Diákköri Konferencián való részvételhez. Az Egerben 2013. április 4-6. között lebonyolított OTDK Kémiai és Vegyipari szekcióján ezen dolgozat eredményeivel és az előadása során nyújtott teljesítményével I. helyezést ért el.

Pályamunkája során egy újfajta, nagyhatékonyságú oxidatív eljáráson alapuló, kipróbálás előtt álló szennyvízkezelő utókezelési módszerrel részletes vizsgálat alá vetett egy szulfonamid antibiotikumot, a szulfametoxazolt. Vizsgálta a γ-sugárzás hatására bekövetkező degradációt vizes közegben, és a vízből keletkező reaktív köztitermékek egyedi reakcióit. A mérésekhez számos analitikai módszert, úgymint az UV-látható spektroszkópiát, ionkromatográfiát, ICP-MS és az LC-MS technikát is felhasználta. A lebontás hatékonyságát az elegyek TOC és KOI értékeinek mérésével határozta meg, valamint nyomon követte a toxicitás értékeinek változását is.

A dolgozatot tekintve osztom a bírálók véleményét, mely szerint ez a munka aktuális témával foglalkozott és értékes eredményeket szolgáltatott, melyek publikációra érettek.

Mindezek alapján Sági Gyuri Pro Scientia pályázatát messzemenően támogatom. 

Angyal Zsuzsanna

